2జీ కేసు తీర్పు నేపథ్యంలో.. కేంద్రంపై రూ.10 వేల కోట్లకు ..
2జీ కేసు తీర్పు నేపథ్యంలో.. కేంద్రంపై రూ.10 వేల కోట్లకు దావా వేసేందుకు సిద్ధమైన వీడియోకాన్!
Sun, Dec 24, 2017, 08:18 AM
2జీ కుంభకోణం ఆరోపణలతో స్పెక్ట్రం లైసెన్స్‌లను రద్దు చేసిన సుప్రీం కోర్టు
ప్రభుత్వ నిర్ణయంతో రూ.25 వేల కోట్ల నష్టం వాటిల్లిందన్న వీడియోకాన్
తాజా తీర్పుతో ప్రభుత్వం నుంచి నష్ట పరిహారం రాబట్టేందుకు యత్నాలు
ఏళ్లుగా సాగిన 2జీ స్పెక్ట్రమ్ కేసులో సీబీఐ ట్రయల్ కోర్టు ఇచ్చిన తీర్పుతో వీడియోకాన్ టెలికంలో నూతనోత్సాహం కనిపిస్తోంది. ఈ కేసులో తమను అనవసరంగా ఇరికించారని, తమ తప్పులేదని తెలిసినా స్పెక్ట్రమ్ లైసెన్స్‌ను రద్దు చేసినందుకు ప్రతిగా ప్రభుత్వం నుంచి నష్టపరిహారం కోరేందుకు సిద్ధమవుతోంది. ప్రభుత్వం నుంచి రూ. 10 కోట్లు ఇప్పించాల్సిందిగా త్వరలోనే కోర్టులో కేసు వేసేందుకు రెడీ అవుతోంది.
ప్రభుత్వ నిర్ణయంతో తమకు రూ.10 వేల కోట్లకు పైగానే నష్టం వాటిల్లినట్టు చెబుతున్న వీడియోకాన్ ఇప్పుడు ఆ మొత్తాన్ని ప్రభుత్వం నుంచి రాబట్టాలని యోచిస్తున్నట్టు సంస్థ సీనియర్ మేనేజ్‌మెంట్ అధికారి ఒకరు తెలిపారు. తమ తప్పు లేకుండానే రూ.25 వేల కోట్ల వరకు నష్టపోయామని, తాజా తీర్పుతో తమకు బోల్డంత ఊరట లభించిందని పేర్కొన్న ఆయన ప్రభుత్వం నుంచి నష్ట పరిహారాన్ని కోరుతున్నట్టు తెలిపారు.
2జీ స్పెక్ట్రమ్‌ కేటాయింపుల్లో పెద్ద ఎత్తున అవినీతి జరిగిందన్న ఆరోపణలతో ఫిబ్రవరి 2, 2012లో సుప్రీంకోర్టు 122 టెలికం లైసెన్స్‌లను రద్దు చేసింది. వీటిలో వీడియోకాన్‌కు చెందిన 21 లైసెన్స్‌లు ఉన్నాయి. సుప్రీం తీర్పుతో తీవ్రంగా నష్టపోయిన వీడియోకాన్ మే, 2016లో తమ స్పెక్ట్రమ్‌ను భారతీ ఎయిర్‌టెల్‌కు రూ.4,428 కోట్లకు విక్రయించి టెలికం రంగం నుంచి తప్పుకుంది.
2jee kesu teerpu nepathyamlo.. kendrampai roo.10 vela kotlaku ..
2jee kesu teerpu nepathyamlo.. kendrampai roo.10 vela kotlaku dava vesenduku siddhamaina veediokan!
Sun, Dec 24, 2017, 08:18 AM
2jee kumbhakonam aaropanalato spectrum licenselanu raddu chesina supreem kortu
prabhutva nirnayamtho roo.25 vela kotla nashtam vaatillindanna veediokan
taja teerputho prabhutvam nunchi nashta pariharam rabattenduku yatnaalu
ellugaa saagina 2jee spectrum kesulo cbi trial kortu ichina teerputho veediokan telikamlo noothanotsaaham kanipistondi. ee kesulo tamanu anavasaramgaa irikinchaarani, tama tappuledani telisina spectrum licensemu raddu chesinanduku pratigaa prabhutvam nunchi nashtapariharam korenduku siddhamavutondi. prabhutvam nunchi roo. 10 kotlu ippinchaalsindigaa twaralone kortulo kesu vesenduku redy avutondi.
prabhutva nirnayamtho tamaku roo.10 vela kotlaku paigane nashtam vaatillinattu chebutunna veediokan ippudu aa mottaanni prabhutvam nunchi raabattaalani yochistunnattu samstha seanier management adhikari okaru telipaaru. tama tappu lekundane roo.25 vela kotla varaku nashtapoyamani, taja teerputho tamaku boldanta oorata labhinchindani perkonna aayana prabhutvam nunchi nashta parihaaraanni korutunnattu telipaaru.
2jee spectramme ketayimpullo pedda ettuna avineeti jarigindanna aaropanalato fibravari 2, 2012loo supreenkortu 122 telicom licenselanu raddu chesindi. veetilo veediyokaanku chendina 21 licenselu unnaayi. supreem teerputho teevramgaa nashtapoyina veediokan mee, 2016loo tama spectramni bhaaratii airetelenku roo.4,428 kotlaku vikrayinchi telicom rangam nunchi tappukundi.